Spinosauridae

Elafs Spinosauridae fomons famüli dinosauras nekösömik grupa Theropoda. Limafs famüla at äbinons nomiko gretiks, ägolons telfuto, ed äyagons me krans yunik krokodöfik labü tuts kounafomik. Tuts föfik äklienons plödio, kelos ägivons nimes at logoti kaladik. Nem grupa at mänioton binodi sailafomik vemo logädiki, kel patuvon su bäk bidas pu anikas. Geb saila at nog padöbaton, ab ma pläns popätik ba pägebon as vamotinomükian, ud ad mojeikön tatakafis mögik.

Els Spinosauridae valik äpubons dü Kretat e, klülädü seled fösilas, neai ämödikons vemo. Fösils onsik petuvons in Frikop, Yurop, Sulüda-Merop e Siyop.

 Famülajenav 
Famül: Spinosauridae pänemon fa hiel Ernst Stromer ün 1915 pro el genus teik: Spinosaurus. Famül pägretükumon, posä röletafs nilik elafa Spinosaurus pätüvons. Miedet kladimik balid elas Spinosauridae pägivon fa hiel Paul Sereno ün 1998 („Elafs Spinosauridae valiks, kels binons nilikum ele Spinosaurus, ka ele Torvosaurus.“)

Grup elas Spinosauridae keninükon donafamülis tel: elafs Spinosaurinae ed elafs Baryonychinae. Donafamül: Spinosaurinae pänemon fa el Sereno ün 1998 e pämiedeton fa Holtz et al. (2004) as: „valikafs, kels binons nilikum elafe Spinosaurus aegyptiacus ka elafe
Baryonyx walkeri“. Donafamül: Baryonychinae pänemon fa els Alan J. Charig ed Angela C. Milner ün 1986. Ämobons donafamüli at, ed i famüli Baryonychidae, pro el genus nulik: Baryonyx, büä päpladon vü els Spinosauridae. Donafamül onsik pämiedeton fa el Holtz  et al. ün 2004 as „valikafs, kels binons nilikum ele Baryonyx walkeri ka ele Spinosaurus aegyptiacus.“

 Dadiläd 
 Superfamilia Megalosauroidea
 Familia Spinosauridae
 ?Asiamericana
 Camarillasaurus
 Iberospinus
 ?Ostafrikasaurus
 Sinopliosaurus [sic] fusuiensis
 Vallibonavenatrix
 "Vectispinus" (nomen nudum)
 Subfamilia Baryonychinae
 Baryonyx
 Cristatusaurus (=Baryonyx?)
 Protathlitis
 Suchosaurus (=Baryonyx?)
 ?"Weenyonyx" (nomen nudum; =Baryonyx?)
 Cladus Ceratosuchopsini
 Ceratosuchops
 Riparovenator
 Suchomimus
 Subfamilia Spinosaurinae
 Angaturama (=Irritator?)
 Ichthyovenator
 Irritator
 Oxalaia (=Spinosaurus?)
 Siamosaurus
 Tribus Spinosaurini
 Sigilmassasaurus (=Spinosaurus?)
 Spinosaurus

 Fid 
Klülabots petüvöl jonons, das els Spinosauridae äfidon fiti, ed i nimis smalik e zänoda-gretikis votikis, keninükamü dinosaurs smalik. El Baryonyx pätuvon labü in stomäg onik fitategüls e boms pidicetöl elafa Iguanodon yunik. Bal fösilas ela Spinosaurus älabon fitabomi in kran okik, in plad tuta bal, e dabinon sam bal pterosaura fa balaf elas Spinosauridae päfidöla (Buffetaut et al., 2004). 

 Literat 
 Buffetaut, E., D. Martill & F. Escuillié. 2004. Pterosaurs as part of a spinosaur diet. Nature, nüm: 430, pad: 33.

Klad:Dinosauragrups